laion/Wikipedia-Exotic huggingface dataset:
תמאש איאן

תמאש איאן (בהונגרית: Aján Tamás) הוא עסקן ספורט הונגרי, בעבר היה נשיא הפדרציה הבינלאומית להרמת משקולות וחבר הוועד האולימפי הבינלאומי. ד"ר איאן סיים את לימודיו האקדמיים באוניברסיטת זמלווייס ב-1964 וקיבל דוקטורט בחינוך גופני. הוא עבד במספר משרות במחלקת הספורט בממשלה, כמו גם במספר משרות אקדמאיות. איאן הוא נשיא הפדרציה הבינלאומית להרמת משקולות (IWF) משנת 2000, חבר מועצה בסוכנות העולמית נגד סמים בספורט (WADA), וכן שימש כסגן נשיא האגודה הכללית לפדרציות הספורט הבינלאומיות (GAISF). אתר הסוכנות העולמית למלחמה בסמים (WADA) אתר הפדרציה הבינלאומית להרמת משקולות (IWF) ערך זה הוא קצרמר בנושא ספורט ובנושא אישים. אתם מוזמנים לתרום לוויקיפדיה ולהרחיב אותו.
מודול ארטיני

באלגברה מופשטת, מודול ארטיני הוא מודול M {\displaystyle M} המקיים את תנאי השרשרת היורדת (DCC) על תת-המודולים שלו, ביחס לסדר ההכלה. התכונה נקראת על שם אמיל ארטין. בדומה למודולים נותרים: חוג מוגדר כחוג ארטיני אם הוא ארטיני כמודול (שמאלי) מעל עצמו. מעל חוג ארטיני, כל מודול נוצר סופית הוא מודול ארטיני. לכל תת-מודול K {\displaystyle K} של מודול M {\displaystyle M} , המודול M {\displaystyle M} ארטיני אם ורק אם K {\displaystyle K} ו- M / K {\displaystyle M/K} ארטינים. לפי משפט הופקינס-לויצקי, כל חוג ארטיני הוא גם נותרי. מכיוון שמודולים נוצרים סופית מעל חוג נותרי הם נותרים, אז עבור חוג ארטיני R {\displaystyle R} , כל מודול נוצר סופית מעל R {\displaystyle R} הוא גם ארטיני וגם נותרי ולכן בעלי אורך סופי. כל מודול ארטיני (או נותרי) אפשר לפרק לסכום ישר סופי של מודולים אי-פרידים (כאלו שאי אפשר לפרק אותם לסכום ישר). אם המודול בעל אורך סופי, אז הפירוק יחיד עד כדי סדר (משפט קרול-רמק-שמידט). בשונה מחוגים, מודול ארטיני אינו בהכרח נותרי. מודול הוא בעל אורך סופי (כלומר בעל סדרת הרכב סופית) אם ורק אם הוא ארטיני ונותרי. מעל חוג קומוטטיבי, כל מודול ארטיני ציקלי הוא גם נותרי, אבל מעל חוגים לא-קומוטטיביים, מודולים ארטיניים ציקליים יכולים להיות מאורך אינסופי. מודול נותרי חוג ארטיני מודול ארטיני, באתר MathWorld (באנגלית)
מלחמת עזה

האם התכוונתם ל... קרב עזה הראשון – בין הבריטים לאימפריה העות'מאנית ב-1917, הסתיים בניצחון טורקי קרב עזה השני – בין הבריטים לאימפריה העות'מאנית ב-1917, הסתיים בניצחון טורקי קרב באר שבע המכונה גם קרב עזה השלישי - בין הבריטים לאימפריה העות'מאנית ב-1917, הסתיים בניצחון אנגלי מבצע קדש – מלחמה בין ישראל למצרים שהתנהלה בין היתר בעזה, ב-1956 קרב עלי מונטר במלחמת ששת הימים, בין אוגדה 84 בפיקוד ישראל טל לבין הדיוויזיה ה-20 של הצבא המצרי מבצע עופרת יצוקה – מבצע צבאי ישראלי בעזה ב־2008-2009 מבצע צוק איתן – מבצע צבאי ישראלי בעזה ב-2014 הלחימה ברצועת עזה במלחמת חרבות ברזל – הלחימה בזירה המרכזית במלחמת חרבות ברזל (2023-הווה)
אוניברסיטת זמלווייס

אוניברסיטת זֶמֶלְוַויְיס היא אוניברסיטה לרפואה ומקצועות הבריאות שנמצאת בבודפשט, הונגריה. היא קרויה על שמו של הרופא ההונגרי איגנץ זֶמֶלְוַויְיס. הבניין המרכזי באוניברסיטה בן 23 הקומות הוא בגובה 88 מטר, השלישי בגובהו בבודפשט (אחרי בניין הפרלמנט ובזיליקת סטפן הקדוש, שניהם באותו גובה - 96 מטר) חוגי הלימוד באוניברסיטה: רפואה רפואת שיניים רוקחות סיעוד מדעי הספורט - משנת 2000 אחרי מיזוגה עם בית הספר הגבוה לחינוך גופני. האוניברסיטה מציעה תוכניות לימוד בשפות אנגלית, גרמנית והונגרית. תלמידים הלומדים בתוכנית בשפה האנגלית מגיעים ממדינות רבות. לרבות נורווגיה, ישראל, ארצות הברית קפריסין ויפן. מסלול הלימודים הוא כ6 שנים כאשר השנתיים הראשונות ללימודים מוקדשות ללימודים תאורטיים בעוד 3 השנים הנוספות מוקדשות ללימודים מעשיים בבית החולים של האוניברסיטה. האוניברסיטה לוקחת חלק גדול משירותי הרפואה בבודפשט רבתי, עם בית חולים של 3000 מיטות טיפול וכל המחלקות הרפואיות, שם הסטודנטים לרפואה כללית עושים את השנים הקליניות בלימודים. השנה השישית והאחרונה ללימודים מוקדשת לסבבים בבתי חולים ומוכרת כשנת סטאז' בתחומי האיחוד האירופי. החל מסוף שנות ה-80 של המאה ה-20. נוסעים כל שנה עשרות רבות של ישראלים ללמוד את מקצועות הרפואה בזמלווייס ובפרט רפואה כללית. את מבחני הכניסה לאוניברסיטה ניתן לעשות בישראל. לסטודנטים הישראלים, שמספרם כ-300 במגוון המקצועות, קיימת אגודת סטודנטים באוניברסיטה (ISOB)המסייעת בקליטה וחניכת סטודנטים חדשים, ארגון אירועים, חגים, וטקסים שונים. אגודת הסטודנטים נתמכת כלכלית על ידי תרומות כמו גם מאירועי האגודה. הסטודנטים הישראלים אינם נדרשים לשלם דמי חבר לאגודה. האוניברסיטה הוקמה מאחת הפקולטות של מה שלימים היה לאוניברסיטת בודפשט והיום שמה אוניברסיטת אטווש לוראנד. היא נוסדה במקור בשנת 1635 על ידי פטר פאזמן. מדיה וקבצים בנושא אוניברסיטת זמלווייס בוויקישיתוף אתר האינטרנט הרשמי של אוניברסיטת זמלווייס אוניברסיטת זמלווייס, ברשת החברתית פייסבוק אוניברסיטת זמלווייס, ברשת החברתית אקס (טוויטר) אוניברסיטת זמלווייס, ברשת החברתית אינסטגרם אתר הסטודנדים באוניברסיטה האגודה הבינלאומית של תלמידי האוניברסיטה
ברנרד ג'וי

ברנרד ג'וי (באנגלית: Bernard Joy;‏ 29 באוקטובר 1911 - 18 ביולי 1984) היה כדורגלן ועיתונאי אנגלי הידוע בתור השחקן החובב האחרון ששיחק עבור נבחרת אנגליה. ג'וי נולד בפולהאם שבלונדון, ובזמן הפנוי מלימודיו באוניברסיטת לונדון שיחק עבור קבוצת הכדורגל של האוניברסיטה בעמדת הקשר. עם סיום לימודיו שיחק במועדון החובבני קאסואלס, ואף זכה לענוד את סרט הקפטן ולהוביל את המועדון לזכייה בגביע ה-FA לחובבים בשנת 1936. הוא הופיע בעשרה משחקים במדי נבחרת החובבים של אנגליה, והיה הקפטן של נבחרת בריטניה הגדולה באולימפיאדת 1936 שנערכה בברלין. בזמן שהיה רשום בקאסואלס שיחק גם במועדונים חובבנים אחרים כגון סאות'נד יונייטד (1931-1933) ופולהאם (1933-1934). ג'וי הצטרף לארסנל במאי 1935. הוא שיחק בעיקר בקבוצת המילואים של המועדון, ובעונתו הראשונה הוא השתתף בשני משחקים בלבד כאשר הופעת הבכורה הייתה רק ב-1 באפריל 1936 מול בולטון וונדררס. ג'וי לא היה חלק מהסגל של ארסנל שהצליח לזכות בגביע ה-FA באותה שנה. ג'וי זכה להכרה בינלאומית זמן קצר לאחר מכן כאשר ב-9 במאי השתתף בהפסד 2–3 של נבחרת אנגליה לנבחרת בלגיה, והיה לשחקן החובב האחרון ששיחק במדי הנבחרת; לאור הפערים הגדולים בין הכדורגל המקצועני לכדורגל החובבים לא סביר שהישגו של ג'וי ישוחזר אי פעם. על אף שג'וי שיחק עבור ארסנל באותה תקופה הוא עדיין היה רשום כשחקן של קאסואלס, והוא מתועד בספרי ההיסטוריה של הכדורגל האנגלי כשחקן של קאסואלס ולא ארסנל. ג'וי המשיך לשחק עבור ארסנל בעיקר כמחליפו של הרבי רוברטס. רוברטס סבל משבר ברגלו באוקטובר 1937, וג'וי תפס את מקומו בהרכב למשך שאר המשחקים של עונת 1937/1938 שבה זכה המועדון באליפות, ולאחר פרישתו של רוברטס המשיך לשחק גם בעונת 1938/1939 שבה המועדון זכה במגן הצדקה. ג'וי התגייס לחיל האוויר המלכותי בזמן מלחמת העולם השנייה. למרות זאת הוא הצליח להשתתף בכ-200 משחקים לא רשמיים במדי ארסנל, ואף לשחק פעם אחת במדי נבחרת אנגליה. לאחר חידוש משחקי הכדורגל הרשמיים בתום המלחמה הוא שיחק בחצי הראשון של עונת 1946/1947 לפני שהחליט לפרוש מכדורגל מקצועני בדצמבר 1946. למרות זאת הוא המשיך לשחק עבור קאסואלס עד 1948. בסך הכל הוא השתתף ב-95 משחקיים במדי ארסנל, שבהם לא הצליח להבקיע ולו שער אחד. ג'וי היה מורה בהכשרתו, אך לבסוף החליט לעבור לעיתונאות והיה כתב הכדורגל של האיבנינג סטנדרד ושל הסאנדיי אקספרס עד לפרישתו ב-1976. הוא כתב את אחד מהספרים הראשונים העוסקים בהיסטוריה של ארסנל, Forward, Arsenal!, שיצא לאור ב-1952. מלבד ספר זה הוא כתב ספרים נוספים בתחום הכדורגל. ברנרד ג'וי, !Forward Arsenal‏, Phoenix House,‏ 1952 (ISBN 0-600613-44-5) ג'ף האריס וטוני הוג, Arsenal Who's Who,‏ Independent UK Sports,‏ 1995 (ISBN 1-899429-03-4) ברנרד ג'וי, באתר Transfermarkt ברנרד ג'וי, באתר National Football Teams ברנרד ג'וי, באתר FootballDatabase.eu פרופיל באתר englandstats.com‏ פרופיל באתר englandfc.com
אלכסנדר חוזמן

אלכסנדר (אלכס) חוזמן, (ברוסית: Александр Хузман; נולד ב-10 באפריל 1962 בז'יטומיר, אוקראינה) הוא שחמטאי ישראלי בדרגת רב אמן, אלוף ישראל (2014) וחבר נבחרת ישראל לשעבר. חוזמן השתתף במספר אליפויות אוקראינה והישגו הטוב ביותר בה היה בשנת 1986 בה סיים במקום 4. בשנת 1990 סיים אותה במקום ה-7 (ניצח מיכאיל ברודסקי). חוזמן עלה לישראל ב-1992. בשנת 2001 הוא סיים במקום 1–2 בתחרות בביל (שווייץ). בשנת 2005 הוא סיים במקום שלישי בתחרות במונטריאול. בשנת 2003 הוא סיים במקום השני באליפות ישראל הפתוחה. ב-3 באוקטובר 2003 ניצח חוזמן את גארי קספרוב ב-23 מסעים ובכך היה לאדם שהשיג את הניצחון המהיר ביותר על קספרוב, אז השחקן הטוב בעולם. היה מאמנו של רב-אמן מארק בלובשטיין מקנדה. חוזמן הוא מאמנו של בכיר שחמטאי ישראל בוריס גלפנד. נכון לאוקטובר 2022, מדורג במקום ה-12 בישראל לפי מד כושר. אליפות ישראל בשחמט 2014 - זכייה אליפות אירופה בשחמט 2015 אלכסנדר חוזמן ייצג את ישראל 6 פעמים באולימפיאדות השחמט. אלכסנדר חוזמן, באתר צ'סגיימס (באנגלית) אלכסנדר חוזמן, באתר פיד"ה (באנגלית) אלכסנדר חוזמן, באתר האיגוד הישראלי לשחמט דף השחקן של אלכסנדר חוזמן, באתר האיגוד הישראלי לשחמט אלכסנדר חוזמן נגד גארי קספרוב, באתר צ'סגיימס (באנגלית) מקור המידע הוא שיחה שלי עם אלכסנדר חוזמן בתאריך 17.9.2022. בשיחה הוא סיפר לי שהוא מאמן של בוריס גלפנד כמה עשרות שנים. ערך זה הוא קצרמר בנושא שחמטאים ובנושא ישראלים. אתם מוזמנים לתרום לוויקיפדיה ולהרחיב אותו.
הרמן ואן רומפיי

הרמן אשיל ואן רוֹמְפֵּיי (בהולנדית: Herman Achille Van Rompuy; נולד ב-31 באוקטובר 1947 באטרבק, בלגיה) הוא מדינאי בלגי פלמי, חבר המפלגה הנוצרית-דמוקרטית הפלמית (CD&V; בעבר כונתה מפלגת CVP). שימש ראש ממשלת בלגיה, ומ-1 בינואר 2010 עד 30 בנובמבר 2014 כיהן כנשיא הקבוע הראשון של המועצה האירופית, גוף המורכב מראשי המדינות החברות באיחוד האירופי. ואן רומפיי שימש סגן נשיא זרוע הנוער של מפלגת CVP בין השנים 1973–1975, והחל משנת 1978 היה חבר הלשכה הלאומית של המפלגה. בין השנים 1975–1980 עבר בלשכותיהם של שניים מראשי ממשלת בלגיה. בין השנים 1988–1993 כיהן כנשיא מפלגת CVP. בין ספטמבר 1993 ליולי 1999 כיהן כממלא מקום ראש ממשלת בלגיה ושר האוצר. לאחר תבוסת מפלגתו בבחירות הכלליות בשנת 1999 הפך לחבר הבית התחתון (בפלמית: de Kamer van Volksvertegenwoordigers) בבית הנבחרים הבלגי. בשנת 2004 מונה לשר מדינה. לאחר הבחירות הכלליות ביוני 2007 נבחר ואן רומפיי ב-12 ביולי ליו"ר בית הנבחרים. אולם בחירות אלה לא הצליחו להביא להרכבת קואליציה יציבה, וגררו משבר פוליטי שנמשך כשנה וחצי. המשבר הסתיים רק כאשר ואן רומפיי הסכים לקבל על עצמו את תפקיד ראש הממשלה. ב-28 בדצמבר 2008 הוא התבקש על ידי המלך אלבר השני להרכיב ממשלה, והוא הושבע לתפקידו על ידי המלך ב-30 בדצמבר 2008. ב-19 בנובמבר 2009 נבחר ואן רומפיי לכהן כנשיאהּ הקבוע הראשון של המועצה האירופית, תפקיד שעד כה התחלפו בו ראשי המדינות הנשיאות התורניות של האיחוד האירופי. הידיעה על מינויו התקבלה בתרעומת בטורקיה בשל מספר התבטאויות של ואן רומפיי נגד צירופה של "טורקיה המוסלמית" לאיחוד האירופי. הוא כיהן בתפקיד זה עד 30 בנובמבר 2014. אחיו הצעיר, אריק ואן רומפיי, אף הוא פוליטיקאי בלגי במפלגת CD&V, והיה חבר בממשלת פלנדריה בין השנים 1995–1999. הרמן ואן רומפיי, ברשת החברתית פייסבוק הרמן ואן רומפיי, ברשת החברתית אקס (טוויטר) הרמן ואן רומפיי, באתר אנציקלופדיה בריטניקה (באנגלית) יונתן ובר והסוכנויות, על הקרחת: נשיא אירופי חדש, כלכלן ומשורר, באתר ynet, 20 בנובמבר 2009 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לורי (פירושונים)

האם התכוונתם ל... אישים: יו לורי – שחקן אנגלי לורי – זמרת פופ צרפתית סוג בעל חיים: לורי (סוג) – סוג במשפחת הלוריים לורי פטפטן – מין בסוג לורי הנפוץ בצפון איי מלוקו גאוגרפיה: לורי (מחוז) – מחוז בארמניה ממלכת לורי – ממלכה ארמנית (979–1118) לאורי
סלטה ויגו

ריאל קלוב סלטה דה ויגו (בספרדית: Real Club Celta de Vigo) היא קבוצת כדורגל ספרדית מהעיר ויגו, המשחקת בלה ליגה. הקבוצה נוסדה ב-28 במרץ 1923. אצטדיונה הביתי של הקבוצה הוא אצטדיון באלאידוס, אשר נבנה ב-1928 ומכיל 24,791 מקומות ישיבה. הקבוצה משחקת בחולצות תכלת ובמכנסיים לבנים. סלטה ויגו נוסדה בשנת 1923 מאיחוד של שתי קבוצות בעיר ויגו, ריאל ויגו ספורטינג וריאל קלוב פוצ'ונה דה ויגו, במטרה ליצור קבוצה חזקה שתייצג את העיר ואת חבל גליסיה כהלכה ברמה הלאומית. שמה הראשון של הקבוצה היה ריאל קלוב סלטה, ונשיאה הראשון היה מנואל ברסנה דה אנדרס. סלטה ויגו שיחקה שנים רבות בלה ליגה, והייתה לעיתים קרובה לזכייה בתואר האליפות. בעונת 1947/1948 הגיעה בפעם הראשונה לגמר הגביע הספרדי והפסידה לקבוצת סביליה. העונה הטובה ביותר של המועדון הייתה 1970/1971, שבה לא הפסידה באף משחק בית. הקבוצה סיימה את העונה במקום השישי (עם מספר נקודות זהה לאתלטיק בילבאו). בעונה שלאחר מכן העפילה הקבוצה לגביע אופ"א, אך הודחה ממנו בשלב הראשון. תחילה שיחקו השחקנים בחולצות אדומות ומכנסיים שחורים, אך בשלב מוקדם שונו צבעי המדים לכחול ולבן בהתאם לדגל גליסיה. בעונת 1993/1994 הגיעה הקבוצה בפעם השנייה לגמר הגביע הספרדי והפסידה לקבוצת ריאל סרגוסה. לקראת סוף שנות ה-90 גדל תקציב הקבוצה, וסלטה ויגו הפכה למתחרה על תואר האליפות. הצלחה ניכרת הגיעה בעונת 1998/1999 בה נשארה הקבוצה בצמרת הליגה במשך כל העונה ואף העפילה לגביע אופ"א, בו גברה על ליברפול. בעונת 2000/2001 הגיעה בפעם השלישית לגמר הגביע הספרדי, והפסידה שוב לקבוצת ריאל סרגוסה. בעונת 2003/2004 חוותה קוטביות של הצלחה בשני המפעלים הראשיים בה השתתפה: בליגת האלופות הגיעה עד לשמינית הגמר, אך בליגה כשלה וירדה לליגת המשנה בסוף העונה. בעונה הבאה שבה לליגה הראשונה, סיימה במקום השישי והעפילה לגביע אופ"א, אך פעם נוספת כשלה בליגה, בניגוד להצלחה במסגרת האירופית, וירדה לליגה השנייה. בסיום עונת 2011/2012, לאחר חמש עונות רצופות בליגה השנייה, שבה סלטה ויגו לליגה הספרדית הראשונה. בעונות 2018/2019 עד 2022/2023 דשדשה הקבוצה בחצי התחתון של הטבלה, פרט לעונת 2020/2021 בה סיימה במקום השמיני. את עונת 2019/2020 סיימה במקום ה-17, נקודה אחת בלבד מעל לקו האדום המוליך לליגת המשנה. חיים רביבו כיכב בקבוצה בשנים 1996–2000. נכון ל-23 בספטמבר 2023 ישראל חיים רביבו ברית המועצותרוסיה אלכסנדר מוסטובוי רוסיה ואלרי קרפין צרפת קלוד מקאללה ספרד מיצ'ל סלגדו ספרד דויד סילבה ספרד סנטיאגו קניסארס ספרד נוליטו ספרד יאגו אספס ספרד פהיניו צרפת ריצ'רד דוטרואל דרום אפריקה בני מקארתי ברזיל מאזיניו ספרד חוסה מנואל פינטו אליפות הליגה השנייה: 1935/36, 1981/82, 1991/92 גביע המלך: סגנות - 1947/48, 1993/94, 2000/01 גביע האינטרטוטו: 2000 מדיה וקבצים בנושא סלטה ויגו בוויקישיתוף אתר האינטרנט הרשמי של סלטה ויגו (בספרדית) סלטה ויגו, ברשת החברתית פייסבוק סלטה ויגו, ברשת החברתית אקס (טוויטר) סלטה ויגו, ברשת החברתית אינסטגרם סלטה ויגו, ברשת החברתית טיקטוק סלטה ויגו, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu בלאידוס - סה"כ מקומות ישיבה, באתר https://rccelta.es/club/actualidad/abonados-2023-2024/, ‏3/8/2023
מידג' יור

מידג' יור (באנגלית: Midge Ure; נולד ב-10 באוקטובר 1953 כג'יימס יור) הוא גיטריסט, זמר, פזמונאי וקלידן בריטי. יור התפרסם בעיקר בשנות ה-70 וה-80 כסולן להקת הגל החדש אולטראווקס. בנוסף לפעילותו באולטראווקס, יור היה חבר בלהקות ויסאג', Thin Lizzy ,Rich Kids ו-Slik. שם הבמה שלו, מידג', הוא היפוך פונטי של השם הפרטי שלו, ג'ים. יור נולד בקמבוסלנג (אנ') (עיירת פרברים של גלאזגו, במחוז לנרקשייר (אנ') בסקוטלנד). יור הפיק וכתב להיטי סינת'-פופ וגל חדש בשנות השמונים, כולל השיר "Fade to Grey" של להקת ויסאג', השירים "Dancing with Tears in My Eyes" ו-"Vienna" של להקת אולטראווקס ועוד. הוא הוציא את להיט הסולו הראשון הראשון שלו בבריטניה בשנת 1982 שנקרא "No Regrets". בשנת 1985 אלבום הבכורה הסולו שלו The Gift הגיע למקום השני במצעד האלבומים בבריטניה והשיר "If I Was" הגיע למקום הראשון במצעד הסינגלים בבריטניה. הוא גם היה שותף לכתיבת השיר "Yellow Pearl" של פיל לינוט. ב-1984 כתב עם בוב גלדוף את השיר "Do They Know It's Christmas?", שמטרתו הייתה איסוף כספים לנפגעי הבצורת באתיופיה. יור מחזיק בתואר "קצין מסדר האימפריה הבריטית". ב-1985, מידג' יור ארגן ביחד עם בוב גלדוף את מופע הצדקה לייב אייד. מדיה וקבצים בנושא מידג' יור בוויקישיתוף אתר האינטרנט הרשמי של מידג' יור מידג' יור, ברשת החברתית פייסבוק מידג' יור, ברשת החברתית אקס (טוויטר) מידג' יור, סרטונים בערוץ היוטיוב מידג' יור, במסד הנתונים הקולנועיים IMDb (באנגלית) מידג' יור, באתר אפל מיוזיק (באנגלית) מידג' יור, באתר ספוטיפיי מידג' יור, באתר Last.fm (באנגלית) מידג' יור, באתר AllMusic (באנגלית) מידג' יור, באתר MusicBrainz (באנגלית) מידג' יור, אמן באתר Encyclopedia Metallum (באנגלית) מידג' יור, באתר דיזר מידג' יור, באתר Yandex.Music (ברוסית) מידג' יור, באתר Discogs (באנגלית) מידג' יור, באתר Songkick (באנגלית) מידג' יור, באתר SecondHandSongs מידג' יור, באתר בנדקמפ מידג' יור, באתר MOOMA (בארכיון האינטרנט) מידג' יור, באתר בילבורד (באנגלית) מידג' יור, באתר טיידל (באנגלית) האתר הרשמי של אולטרווקס ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אייגרס קלביטיס

אייגרס קלביטיס (Aigars Kalvītis; נולד ב-27 ביוני 1966) היה ראש ממשלת לטביה בשנים 2004–2007. קלביטיס סיים את לימודיו באוניברסיטה החקלאית של לטביה בשנת 1992 עם תואר בכלכלה. משנה זו עד שנת 1998 עבד במשרת מנהל בעסקי החקלאות. קלביטיס היה אחד המממנים של מפלגת העם של לטביה. ב־1997 נבחר לחבר הפרלמנט הלטבי. לאחר מכן, ב־1999, נבחר לתפקיד שר החקלאות ושירת בתפקיד עד שנת 2000. ב־2000 מונה לתפקיד שר הכלכלה וכיהן בו עד שנת 2002. במהלך שנים אלו גם הפך ליו"ר מפלגתו ובשנת 2004 נבחר לתפקיד ראש ממשלת לטביה. הוא כיהן בתפקיד זה עד לשנת 2007 כאשר הוחלף על ידי איברס גודמניס. בשנת 2009 הודיע על כך שהוא עוזב את הפוליטיקה. לאחר פרישה מפוליטיקה הוא השתלב במגזר הפרטי. בשנת 2016 הוא נבחר ליושב ראש של "פדרציה הלטבית להוקי קרח". מדיה וקבצים בנושא אייגרס קלביטיס בוויקישיתוף ביוגרפיה (ברוסית) ערך זה הוא קצרמר בנושא פוליטיקאים ובנושא לטביה. אתם מוזמנים לתרום לוויקיפדיה ולהרחיב אותו.
יוהאן אולריך שטייגלדר

יוהאן אולריך שטייגלדר (בגרמנית: Johann Ulrich Steigleder; ‏22 במרץ 1593 – 10 באוקטובר 1635) היה מלחין ונגן עוגב גרמני מתקופת הבארוק. שטייגלדר היה המפורסם ביותר בבני משפחתו, שכללה גם את אדם שטייגלדר (1561 - 1633), אביו, ואת אוץ שטייגלדר (שמת ב-1581), סבו. שטייגלדר נולד בשוואביש האל. מורו הראשון למוזיקה היה אביו אדם. בשנת 1613 התמנה לנגן עוגב בכנסיית שטפאן בלינדאו שעל ימת קונסטנץ; בשנת 1617 עזב את לינדאו ועבר לשטוטגרט, שם התמנה בה בשנה לנגן העוגב בכנסיית המנזר. בשנת 1627 התמנה שטייגלדר לנגן העוגב הדוכסי בחצר וירטמברג. בתקופת שהותו בשטוטגרט אפשר שלימד, בין השאר, את יוהאן יאקוב פרוברגר. שטייגלדר מת ממחלת הדבר ב-1635 בעיצומה של מלחמת שלושים השנים. יצירותיו החשובות ביותר של שטייגלדר הן שני קבצים של יצירות עוגב שיצאו לאור. בקובץ הראשון, "ריצ'רקאר טבולטורה" משנת 1624 (יצא בשטוטגרט) היו כמה חידושים חשובים. היה זה קובץ המוזיקה הגרמנית הראשון שבהדפסתו נעשה שימוש בלוחות נחושת חרוטים (בעמוד השער מצוין, שהמלחין עשה את החריטה בעצמו). כמו כן היה זה, יחד "טבולטורה נובה" של שיידט, אחד הקבצים הגרמניים הראשונים בדפוס, שאימצו כתב תווים על חמשה במקום תיווי האותיות. לבסוף, שטייגלדר היה בין הראשונים לעבור מסימונים מודאליים כמו "פרימי טוני", "סקונדי טוני" וכן הלאה לסולמות במוזיקה לכלי מקלדת. "ריצ'רקר טבולטורה" כולל 12 ריצ'רקארי, הבוחנים קשת רחבה של טכניקות ומודלים, החל ביצירות פשוטות בנושא יחיד (מונותמאטיות) ועד יצירות בעלות שני נושאים, חלקים אחדים, וכו'; בכמה מהם ניכרת השפעתו של סוולינק במבנה ו/או בשימוש בצמצום והרחבה (דימינוציה ואוגמנטציה). אחד הריצ'קארי מכיל אינטרלוד ארוך, הבנוי על חיקוי של קריאת הקוקייה, בדומה לקפריצ'י "סופרה קוקו" של פרסקובלדי ויוהאן קספר קרל. "טבלטורבוך" ("ספר הטבלטורה") של שטייגלדר (שטרסבורג 1627) מכיל 40 וריאציות על הכוראל Vater unser im Himmelreich. הקובץ הזה נועד לנגן עוגב כנסייתי, ושטייגלדר קובע בפירוש שהמבצע רשאי לבחור כמה וריאציות לנגן, אילו מהן ובאיזה סדר. וריאציות מסוימות דורשות תמיכה של כלי נגינה או זמר לחיזוק מלודיית הכוראל. שטייגלדר עושה שימוש במגוון עצום של טכניקות, מיצירה פשוטה בשני קולות ועד לקונטרפונקט כפול, פנטזיות מרובות-פרקים וטוקטות, קאנונים שונים, הוקט ועוד רבים. השפעתו של שטייגלדר על התפתחות המוזיקה לכלי מקלדת באירופה הייתה מועטה יחסית, אולי בשל מותו המוקדם. עם זאת, קשרים תמאטיים עם יצירתו נמצאו במוזיקה של יוהאן יאקוב פרוברגר. G.B. Sharp, Dorothea Schröder. "Steigleder.", Grove Dictionary of Music and Musicians|Grove Music Online, ed. L. Macy, grovemusic.com. Willi Apel. "The History of Keyboard Music to 1700", Indiana University Press (November 1997). pp. 398-406. דורותיאה שרדר. "שטייגלדר", "מילון גרוב למוזיקה ומוזיקאים/מילון גרוב המקוון" בעריכת ל. מייסי וילי אפל, "תולדות המוזיקה לכלי מקלדת עד 1700", הוצאת אוניברסיטת אינדיאנה (נובמבר 1997) עמ' 398–406 יוהאן אולריך שטייגלדר, באתר MusicBrainz (באנגלית) יוהאן אולריך שטייגלדר, באתר Discogs (באנגלית) Apel W. (1997). The History of Keyboard Music to 1700. Indiana University Press. p.398. ISBN 978-0253211415
ביצ'נטה ליזארזו

ביצ'נטה ליזארזו (בצרפתית: Bixente Lizarazu; נולד כ-ויסנטה ליזארזו ב-9 בדצמבר 1969 בסן-ז'אן-דה-לוז שבצרפת) הוא כדורגלן עבר צרפתי, ששיחק בעמדת המגן שמאלי. ליזארזו שיחק ברוב הקריירה שלו בז'ירונדן דה בורדו ובבאיירן מינכן. לזכותו של ליזארזו 97 הופעות במדי נבחרת צרפת. ליזארזו החל את קריירת המשחק המקצוענית שלו במדי ז'ירונדן דה בורדו, עימה העפיל לגמר גביע אופ"א 1996 נגד באיירן מינכן הגרמנית, בו הפסידו. לאחר 8 עונות בבורדו, עבר לשחק במועדון הבסקי-ספרדי אתלטיק בילבאו ב-1996. בבילבאו, נחשב ליזארזו לשחקן הצרפתי הראשון שמשחק עבור המועדון. אחרי עונה אחת בספרד, עבר ליזארזו ב-1997 למועדון הכדורגל באיירן מינכן, בו שיחק 7 עונות רצופות. בסוף עונת 2004, חתם ליזארזו במועדון הצרפתי אולימפיק מרסיי. למרות זאת, חצי שנה בלבד לאחר שחתם בצרפת, חזר ליזארזו לקדנציה נוספת בבאיירן מינכן בינואר 2005. במהלך הקריירה שלו ככדורגלן, זכה ליזארזו בשישה תוארי אליפות הבונדסליגה הגרמנית עם באיירן מינכן, ובנוסף זכה 5 פעמים בגביע הגרמני, ובגביע הביניבשתי. כאשר שיחק בבאיירן מינכן בין 2005-2006, ליזארזו לבש את החולצה מספר 69, כסמל למספר צירופי מקרים, שנת לידתו (1969), גובהו (1.69 מטר) ומשקלו (69 ק"ג). ליזארזו הכריז על פרישתו ממשחק פעיל ב-30 באפריל 2006, ארבעה ימים לאחר שעמיתו לנבחרת, זינדין זידאן הכריז על פרישה. הוא סיים את הקריירה שלו, כשלזכותו התואר "השחקן הצרפתי המעוטר ביותר בהיסטוריה". הופעת הבכורה שלו במדי הנבחרת הצרפתית הייתה ב-14 בנובמבר 1992, במשחק נגד נבחרת פינלנד. מאז הוא שיחק במדי הנבחרת 97 משחקים, בהם כבש 2 שערים. הוא זכה עם נבחרתו במונדיאל 1998 וביורו 2000. אמו של ליזארזו היא ממוצא בסקי. ארגון הטרור הבסקי, אט"א, איים על חייו של ליזארזו כיוון שלא תרם לו כסף, שהארגון החשיב ל"מס המהפכה". על שמו של ליזארזו קרוי אצטדיון, בחבל הבסקים הצרפתי, אצטדיון ביצ'נטה ליזארזו (בעבר נקרא "אצטדיון בלצ'ניה"). הוא מאורס לזמרת והשחקנית הצרפתייה אלסה לונג'יני. לליזארזו בן מאשתו הקודמת. מועדונים הליגה הצרפתית השנייה: אליפות, 1992 גביע אופ"א: סגנות, 1996 גביע הליגה הגרמנית: 1997, 1998, 1999, 2000 הגביע הגרמני: 1998, 2000, 2003, 2005, 2006 הבונדסליגה: אליפות, 1999, 2000, 2001, 2003, 2005, 2006 ליגת האלופות: 2001 הגביע הביניבשתי: 2001 נבחרת מונדיאל 1998: 1998 יורו 2000: 2000 גביע הקונפדרציות: 2001, 2003 מדיה וקבצים בנושא ביצ'נטה ליזארזו בוויקישיתוף ביצ'נטה ליזארזו, ברשת החברתית פייסבוק ביצ'נטה ליזארזו, ברשת החברתית אקס (טוויטר) ביצ'נטה ליזארזו, ברשת החברתית אינסטגרם ביצ'נטה ליזארזו, באתר Transfermarkt ביצ'נטה ליזארזו, באתר Fussballdaten.de (בגרמנית) ביצ'נטה ליזארזו, באתר Soccerway ביצ'נטה ליזארזו, באתר BDFutbol ביצ'נטה ליזארזו, באתר WorldFootball.net ביצ'נטה ליזארזו, באתר National Football Teams ביצ'נטה ליזארזו, באתר FootballDatabase.eu פרופיל המאמן, באתר Transfermarkt ביצ'נטה ליזארזו בהיכל התהילה של באיירן מינכן
Sound Asleep

Sound Asleep (בעברית: נשמע ישן, מוכר כ-Whisper) הוא המיני-אלבום השני של להקת הרוק האמריקאית אוונסנס. המיני-אלבום הוקלט על ידי חברת התקליטים ביג וויג אנטרפריזס, ויצא לאור באוגוסט 1999. הלהקה החליטה כי היא תייצר 50 עותקים בלבד ממנו. המיני אלבום נמכר בליטל רוק, ארקנסו בדומה למיני אלבום הראשון של הלהקה, Evanescence. לשיר "Whisper", הוקלטו מספר גרסאות שונות בשלבים מאוחר יותר. (Give Unto Me (2:00 (Whisper (4:06 Understanding (4:55 (גרסה מחודשת) (Forgive Me (3:01 (Understanding (7:21 (גרסה ישנה) (Ascension of the Spirit (11:48 איימי לי - שירה, פסנתר, קלידים, כתיבה. בן מודי - קולות רקע, גיטרות, תופים, קלידים, תכנות, כתיבה. Whisper / Sound Asleep by Evanescence, באתר Rate Your Music קטע מוזיקה ללא שירה, כאשר בגרסאות מזויפות של האלבום קיים לפעמים בלבול עם הגרסה הראשונה של השיר, שאורכה קרוב ל-6 דקות והייתה אמורה להכלל בEvanescence EP מתוך Evanescence EP בגרסה האמיתית שאורכה 11:48 יש בעיקר שקט, כשניתן לשמוע באמצע קטע אודיו מתוך הסרט My Boyfriend's Back והמוזיקה עצמה מתחילה לאחר כ-8 דקות. בגרסאות מזויפות של האלבום ובתוכנות השיתוף נפוצה בעיקר גרסה מקוצרת שאורכת כ-3 דקות וכוללת רק את המוזיקה
קריפ ווק

"הליכת הקריפ" (באנגלית: Crip Walk) הוא ריקוד רחוב. הריקוד הופיע לראשונה ב-1970 בקומפטון שבלוס אנג'לס על ידי חברי כנופיית הקריפס. חברי הכנופיה היו רוקדים את Crip walk כשהיו מקבלים חבר חדש או כסימן אזהרה. ה-Crip walk התחיל כהליכה ולאחר מספר שנים התפתח לסגנון ריקוד. במהלך השנים עלתה הפופולריות שלו, וגם אנשים שאינם קשורים לקריפס החלו לרקוד אותו, אך בסגנון שונה במקצת, שנקרא Clown walk (ריקוד הליצן). זמרים ושחקני טלוויזיה החלו גם הם לרקוד בסגנון ה-Cwalk. עם זאת, ערוץ MTV סירב לשדר וידאו קליפים שכללו סגנון ריקוד זה. הריקוד Cwalk מתחלק לשלושה סגנונות שונים והם: Crip Walk - זהו הסגנון הראשון שממנו התפתחו שני סגנונות אחרים (שמצוינים כאן למטה) למעשה, רק כנופיית הקריפס רוקדת אותו. Crown Walk - זהו הסגנון המחודש, הריקוד מאופיין בגיוון גדול יותר של צעדים, אך בדיוק רב וישיבה נכונה על הביטים של השיר, את הריקוד הזה רקדו אנשים אשר אהבו את הריקוד אבל לא השתייכו לקריפס ולכן הומצא סגנון זה Clown Walk - זהו הריקוד הכי נפוץ בקרב רקדני ה-Cwalk. הריקוד מאופיין במהירות גבוהה, ומגוון רב של תנועות. למעשה, ב-Clown Walk הרקדנים ממציאים צעדים ותנועות משלהם. מדיה וקבצים בנושא קריפ ווק בוויקישיתוף